b'\n_START_ARTICLE_\nProtipape\xc5\xbe Viktor IV. (Gregorio Conti)\n_START_SECTION_\n\xc5\xbdivljenjepis\n_START_PARAGRAPH_\nGregorio Conti je rojen v kraju Ceccano pri Rimu, zato poleg njegovega imena najdemo tudi pridevek da Ceccano. _NEWLINE_Kot kardinala-diakona pri cerkvi Dvanajstih apostolov  je prisostvoval pri pape\xc5\xa1kih volitvah od 13. do 15. decembra 1124, ko je bil izvoljen Honorij II.._NEWLINE_Podpisoval je pape\xc5\xa1ke listine v \xc4\x8dasu od 6. aprila 1123 do 4. junija 1124 ter 2. aprila 1125 do 19. aprila 1129. _NEWLINE_Bil je legat na Monte Cassinu kot predsednik vrhovnega zbora po odstavitvi opat a Oderisija. Sodeloval je pri volitvah protipape\xc5\xbea Anakleta II.; kmalu zatem ga je odstavil Inocenc II.. Njegov podpis najdemo na listini 27. marca 1130. _NEWLINE_Novembra 1137, ko je kralj Roger Sicilski povabil pape\xc5\xbea Inocenca II. in protipape\xc5\xbea Anakleta II. v Salerno, da bi odgovorila na prito\xc5\xbeben zoper njiju pred kraljem, je bil kardinal Conti eden od treh kardinalov, ki so predstavljali protipape\xc5\xbea Anakleta. Navzo\xc4\x8d je bil pri pape\xc5\xa1kih volitvaj 1138, ko so ga izvolili za protipape\xc5\xbea.\n_START_SECTION_\nNemirne pape\xc5\xa1ke volitve 1124\n_START_PARAGRAPH_\nOb Kalistovi smrti je povzro\xc4\x8dil te\xc5\xbeave nezakonit poseg plemstva v pape\xc5\xa1ke volitve. V tistem \xc4\x8dasu sta obstajali v Rimu dve veliki stranki: Frangipani in Pierleoni; prva je obvladovala podro\xc4\x8dje okrog Koloseja s svojimi Turris Chartularia, druga pa okro\xc5\xbeje v bli\xc5\xbeini Tiberskega otoka, s svojo trdnjavo-gledali\xc5\xa1\xc4\x8dem Marcelom (Marcellus). Po splo\xc5\xa1nem dogovoru med kurijskimi kardinali in plemstvom ter v skladu s kanonskimi predpisi, naj bi potekala izvolitev Kalistovega naslednika tretji dan po njegovi smrti. Na strani plemi\xc4\x8dev so bili glavni posredniki bogati in vplivni Pierleone I. (\xe2\x80\xa01128), o\xc4\x8de kardinala Pierleoneja II., ki naj bi postal pozneje protipape\xc5\xbe Anaklet, in Leo Frangipane, brat Roberta Frangipaneja in tisti od Cencijev (Cencius), ki je razjezil Gelazija II.. Leo Frangipane je spodbujal to razumevanje, da bi mogel imeti ve\xc4\x8d \xc4\x8dasa za izvolitev uglednega diplomata Worm\xc5\xa1kega sporazuma, ostijskega \xc5\xa1kofa kardinala Lamberta.  Zavedal se je, da je pred njim te\xc5\xbeka naloga; saj je bilo splo\xc5\xa1no znano, da so ljudje \xc5\xbeeleli za pape\xc5\xbea Saksa  (Saxo), kardinala pri sv. \xc5\xa0tefanu. Zato se je Leo hlinil, da ima isto \xc5\xbeeljo tudi sam. Hkrati pa \xe2\x80\x93 da zagotovi prisotnost vseh kardinalov in tako veljavne volitve \xe2\x80\x93 se je potrudil, da se je osebno se\xc5\xa1el s spremljevalcem vsakega od kardinalov na ve\xc4\x8der pred volilnim dnevom in se je z vsakim dogovoril \xe2\x80\x93 ne da bi drugi za to vedeli \xe2\x80\x93 da bodo jutri nosili rde\xc4\x8de pla\xc5\xa1\xc4\x8de, da se bodo lo\xc4\x8dili od pape\xc5\xbeeve \xc4\x8drne suknje.  To je storil v pri\xc4\x8dakovanju, da bo izvoljen za pape\xc5\xbea glede na svoj vpliv, ko ga bo vsakdo od kardinalov zlahka opazil. _NEWLINE__NEWLINE_Kolikor resnice pa\xc4\x8d obstaja v tej zgodbi, ki jo je povedal gore\xc4\x8d privr\xc5\xbeenec protipape\xc5\xbea Anakleta, ki je bil tedaj kardinal Perleone II. pri sv. Kalistu, dr\xc5\xbei tole: Privr\xc5\xbeenci te dvojice so bili vidni na teh volitvah \xe2\x80\x93 vsi kardinali so se zbrali v kapeli samostana sv. Pankracija, ki se dr\xc5\xbei ju\xc5\xbenega krila Lateranske bazilike. Tam stoji zdaj o\xc4\x8darljiv samostan kanonikov. Po malo razpravljanja o predlogu Jonatana, kardinala-diakona pri sv. Kozmu in Damijanu, niso izvolili niti kardinala Saksa niti Lamberta, ampak kardinala-duhovnika pri sv. Anastaziji, Teobalda Buccapecu. Njega so ustrezno oblikli v rde\xc4\x8d pla\xc5\xa1\xc4\x8d in prevzel ime Celestin. Toda nenadoma, ko so peli Te Deum, in je kardinal Lambert pel glasneje od ostalih, so zagnali krik Robert Frangipane in njegova stranka: \xc2\xbbLambert pape\xc5\xbe!\xc2\xab\xc2\xa0Naenkrat je odhitel ven, sedel na tako imenovano symae (sigmae) pred cerkvijo sv. Silvestra, in ga razglasil za pape\xc5\xbea pod imenom Honorij II. To se je zgodilo 15. decembra.  _NEWLINE__NEWLINE_Dokaj o\xc4\x8ditno je, da je stranka Pierleonea s svojim nepri\xc4\x8dakovanim imenovanjem Teobalda presenetila kardinalski zbor in ti so pohiteli razgla\xc5\xa1at kandidata, ki ga sami niso \xc5\xbeeleli. Kakor hitro so izklicali ime Lambert,  je njihov \xc2\xbbuglednej\xc5\xa1i del\xc2\xab\xc2\xa0(\xc2\xbbsanior pars\xc2\xab) v smislu odloka Nikolaja II. potegnil z njim. Za nekaj dni je bil Rim prizori\xc5\xa1\xc4\x8de hudih neredov in zme\xc5\xa1njav; kon\xc4\x8dno pa so Celestina njegovi navija\xc4\x8di pustili na cedilu in Lambert je ostal nesporni lastnik Sede\xc5\xbea sv. Petra.  Lambert, kot \xc2\xbbljubitelj pravice\xc2\xab, ni bil zadovoljen z na\xc4\x8dinom izvolitve, ter je pred vsemi kardinali odstopil s svojega polo\xc5\xbeaja ter odlo\xc5\xbeil svojo mitro in pla\xc5\xa1\xc4\x8d. Njegov odstop so sprejeli, vendar so ga \xe2\x80\x93 prav zaradi tega dejanja, ki je razodevalo njegovo skromnost in poni\xc5\xbenost \xe2\x80\x93 takoj ponovno izvolili. Vsi so mu poljubili noge in ga priznali \xc2\xbbkot svojega \xc5\xa1kofa in vesoljnega pape\xc5\xbea\xc2\xab\xc2\xa0na nedeljo, 21. decembra 1124.\n_START_SECTION_\nNeslo\xc5\xbene volitve tudi 1130\n_START_PARAGRAPH_\n._NEWLINE_Ko je Honorij II. \xc5\xa1e umiral, je torej gospodarsko zelo vplivna rodovina Pierleonejevih uporabila vsa sredstva, da bi postavila kardinala Petra Leoneja za pape\xc5\xbea. Kakor hitro je pape\xc5\xbe Honorij zatisnil o\xc4\x8di, je 16 kardinalov \xe2\x80\x93 kamor jih je v njihovo zastra\xc5\xbeeno pala\xc4\x8do zbral Frangepani \xe2\x80\x93 izvolila pobo\xc5\xbenega in u\xc4\x8denega kardinala Gregorja Papareschi-ja za pape\xc5\xbea Inocenca II. in sicer \xc5\xbee 14. februarja 1130 ob devetih zjutraj. Nasprotna stranka pa ni zamujala, ampak je \xc5\xa1e istega dne popoldne 20 kardinalov \xe2\x80\x93 torej ve\xc4\x8dina \xe2\x80\x93 le nekaj ur pozneje izvolilo za pape\xc5\xbea Petra. Volitve je podprlo tudi podkupljeno ljudstvo, ki je oklicalo za pape\xc5\xbea Petra Leone-ja pod imenom Anaklet II.. _NEWLINE_Ko je Inocenc zvedel za hude nemire, se je \xc5\xbee petega dne hotel odpovedati pape\xc5\xa1tvu; kardinali pa so ga najprej prosili, naj ostane; nato so mu v primeru odstopa zagrozili z izob\xc4\x8denjem. Niso namre\xc4\x8d hoteli sprejeti posvetnega, celo razuzdanega Petra. Inocencijev polo\xc5\xbeaj pa je postal v prekucu\xc5\xa1kem mestu tako negotov, da se je zatekel k francoskemu kralju \xe2\x80\x93 kjer je na\xc5\xa1el zavetje, podobno kot \xc5\xbee pet njegovih prednikov. Tedaj je Anaklet II. zasedel baziliko sv. Petra, Lateran z zakladnico in prisilil celo pape\xc5\xa1ke podpornike Frangepane, da so ga priznali.\n_START_SECTION_\nSpet nesloga 1138\n_START_PARAGRAPH_\nTrikrat se je napotil Bernard v Italijo mirit sprte kneze in mesta. Posre\xc4\x8dilo se mu je, da je uvedel pape\xc5\xbea Inocenca v Rim, k svetemu Petru. Ko je po Anakletovi smrti njegova stranka izvolila novega protipape\xc5\xbea in sicer Viktorja IV., ga je Bernard nagovoril na odpoved slu\xc5\xbebi zaradi miru v Cerkvi. Tedaj se je Inocenc lahko za stalno vrnil v Rim.\n_START_SECTION_\nKoncil sprave\n_START_PARAGRAPH_\nDa bi odpravil posledice razkola in utrdil notranjo svobodo Cerkve, je Inocenc II. sklical in vodil Drugi lateranski koncil._NEWLINE__NEWLINE_V 30.kanonu je koncil dolo\xc4\x8dil: Posvetitve, ki jih je opravil protipape\xc5\xbe, so ni\xc4\x8dne.(Tukaj mislijo na posvetitve, ki jih je opravil protipape\xc5\xbe Anaklet II.)_NEWLINE__NEWLINE_Na tem vesoljnem cerkvenem zboru so bili koncilski o\xc4\x8detje res temeljiti: po smrti protipape\xc5\xbea Anakleta II. 1138 so na zborovanju 1139 odstavili vse \xc5\xa1kofe, ki jih je on postavil. Po Francoskem so celo iskali oltarje, ki jih je on posvetil, ter jih podirali.\n_START_SECTION_\nSmrt\n_START_PARAGRAPH_\nGregor Conti je umrl po aprilu 1139, verjetno januarja 1140 v Rimu spravljen z zakonitim pape\xc5\xbeem. Z njegovo smrtjo je prenehal eden najhuj\xc5\xa1ih razkolov v Cerkvi.'